Legal Document

Category: 1780

Text:
4. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 248.000 της 22/22 Δεκ. 1961 (ΦΕΚ Β΄ 458) Περί παρακρατήσεως εισφοράς 3% Νόμ. 4169/ 1961 επί των πωλουμένων αγροτικών κλπ. προϊόντων. Έχοντες υπ’ όψιν: 1.Τας διατάξεις α)της παρ. 9 του άρθρ. 10 του Νόμ. 4169/1961 «περί Γεωργικών Κοινωνικών Ασφαλίσεων», β)των άρθρ. 1 και 2 του Νόμ. 2252/ 1952 «περί της δια των Δημοσίων Ταμείων εισπράξεων εσόδων Νομικών Προσώπων Δημοσίου Δικαίου κλπ.» και γ)των άρθρ. 24, 25, 30, 39, 42 και 57 του Κώδικος Φορολογικών Στοιχείων. 2.Την από 21.12.1961 γνώμην του Διοικητικού Συμβουλίου του Οργανισμού Γεωργικών Ασφαλίσεων, αποφασίζομεν: Άρθρ.1.–1.Από 1ης Ιαν. 1962 και εφεξής φυσικά ή νομικά πρόσωπα αγοράζοντα χονδρικώς δι’ ίδιον λογαριασμόν ή δια λογαριασμόν τρίτων αγροτικά κλπ. προϊόντα, πλην καπνού, εκ των προσώπων των ασχολουμένων με τα εν άρθρ. 2 του Νόμ. 4169/ 1961 αναγραφόμενα επαγγέλματα, ή πωλούντα τοιαύτα προϊόντα δια λογαριασμόν των αυτών ως άνω προσώπων, υποχρεούνται, όπως παρακρατώσιν εκ των πωλητών ποσοστόν 3% επί της καταβλητέας εις αυτούς αξίας των αγροτικών τούτων προϊόντων. Δια της υπ’ αριθ. 62400/2694 της 27/31 Μαρτ. 1962 (ΦΕΚ Β΄ 110) αποφ. Υπ. Οικον. και Γεωργίας, ωρίσθη το ποσοστόν της ως άνω εισφοράς «εις 1% προκειμένου περί πωλήσεως πτηνοτροφικών εν γένει προϊόντων και γάλακτος αγελάδος και εις 2% προκειμένου περί πωλήσεως λοιπών κτηνοτροφικών προϊόντων». 39.Λ.ε.3-4 Είσπραξη πόρων Ο.Γ.Α. Επίσης δια της υπ’ αριθ. Σ.7087/241 της 26 Ιουν./5 Ιουλ. 1965 ομοίας (ΦΕΚ Β΄ 402) ης η ισχύς άρχεται από 1 Μαΐου 1965 ωρίσθη το ποσοστόν της εισφοράς 1,5% προκειμένου περί χονδρικής πωλήσεως σπόρων υπό παραγωγών συμβαλλομένων μετά του Δημοσίου ή εντολοδόχων αυτού ή ελεγχομένων υπό τούτου. Το παρακρατούμενον ποσόν αναγράφεται, κατά περίπτωσιν επί των κατά τας διατάξεις των άρθρ. 24 και 30 του Κώδικος Φορολογικών Στοιχείων εκδιδομένων υπ’ αυτών, αντί των πωλητών, τιμολογίων και εκκαθαρίσεων. 2.Νομικά πρόσωπα δημοσίου ή ιδιωτικού δικαίου, ιδρύματα, οργανισμοί, γεωργικαί κλπ. συνεταιριστικαί οργανώσεις, ανώνυμοι, ημεδαπαί ή αλλοδαπαί γεωργικαί, κτηνοτροφικαί, πτηνοτροφικαί κλπ. εταιρείαι και λοιπά πρόσωπα της περιπτώσεως β΄ της παρ. 1 του άρθρ. 24 του Κ.Φ.Σ., εξαιρέσει του Δημοσίου, πωλούντα χονδρικώς από 1ης Ιαν. 1962 και εφεξής γεωργικά, πλην καπνού, κτηνοτροφικά, πτηνοτροφικά κλπ. προϊόντα της ιδίας αυτών παραγωγής, υπαγόμενα εις την ασφαλιστικήν εισφοράν του άρθρ. 10 του Νόμ. 4169/1961, υποχρεούνται, όπως αναγράφωσιν επί των υπ’ αυτών εκδιδομένων τιμολογίων χονδρικής πωλήσεως την αναλογούσαν εισφοράν 3% επί της αξίας των πωλουμένων προϊόντων. Την αυτήν υποχρέωσιν έχουσιν και οι εκμεταλλευταί αλωνιστικών, θεριζοαλωνιστικών και λοιπών γεωργικών μηχανημάτων, ως και οι ελαιοτριβείς δια τα πωλούμενα χονδρικώς γεωργικά προϊόντα προερχόμενα εκ των εις είδος αλωνιστικών κλπ. δικαιωμάτων. Άρθρ.2.–Ορίζομεν ως ακολούθως τον τρόπον της υποβολής εις τον Οικονομικόν Έφορον των φορολογικών στοιχείων δια τα εκδιδόμενα από 1ης Ιαν. 1962 και εφεξής τιμολόγια και εκκαθαρίσεις επί χονδρικής αγοράς ή πωλήσεως των αγροτικών κλπ. προϊόντων, περί ων αι παρ. 1 και 2 του άρθρ. 1 της παρούσης, ως και τον τρόπον καταβολής της εισφοράς 3%. Α΄.Εντός εκάστου μηνός οι υπόχρεοι εις έκδοσιν τιμολογίων χονδρικής αγοράς αγροτικών κλπ. προϊόντων, υπαγομένων εις την ως άνω εισφοράν, οφείλουσι δια τα εκδοθέντα υπ’ αυτών κατά τον αμέσως προηγούμενον μήνα τιμολόγια αγοράς να υποβάλλωσιν εις τον Οικονομικόν Έφορον, α)ατομικήν κατάστασιν εις απλούν κατά δήμον ή κοινότητα, β)συγκεντρωτικήν εις τριπλούν κατάστασιν δι’ όλους τους δήμους και τας κοινότητας, γ)αποδεικτικόν καταβολής της εισφοράς 3% και δ)αποδεικτικόν καταβολής του τέλους χαρτοσήμου. Εις την ατομικήν κατάστασιν αναγράφονται τα στοιχεία του αγοραστού, ο μην τον οποίον αφορά αύτη, ο δήμος ή η κοινότης, εκ της περιφερείας της οποίας ηγοράσθησαν τα προϊόντα, η επαρχία και ο νομός εις ον υπάγεται αύτη, το ονοματεπώνυμον και η διεύθυνσις του πωλητού, ο αριθμός των εκδοθέτων δι’ έκαστον πωλητήν τιμολογίων, το ολικόν εις δραχμάς ποσόν όλων των τιμολογίων και το ποσόν της αναλογούσης εισφοράς 3%. Εις την συγκεντρωτικήν κατάστασιν αναγράφονται τα στοιχεία του αγοραστού, ο μην τον οποίον αφορά αύτη, οι εις τας ατομικάς καταστάσεις αναγραφόμενοι δήμοι και κοινότητες κατ’ αλφαβητικήν σειράν, ο συνολικός αριθμός των τιμολογίων εκάστης ατομικής καταστάσεως και το εις δραχμάς ποσόν ταύτης, η συνολική αξία των προϊόντων δι’ όλους τους δήμους και κοινότητας και η επί της αξίας ταύτης αναλογούσα εισφορά 3%. Β΄.Εντός εκάστου μηνός οι υπόχρεοι εις έκδοσιν εκκαθαρίσεων επί πωλήσεως αγροτικών κλπ. προϊόντων δια λογαριασμόν των ασχολουμένων με τα εν άρθρ. 2 του Νόμ. 4169/1961 αναγραφόμενα επαγγέλματα, οφείλουσι δια τας εκδοθείσας υπ’ αυτών κατά τον αμέσως προηγούμενον μήνα εκκαθαρίσεις να υποβάλλωσιν εις τον Οικονομικόν Έφορον α)ατομικήν κατάστασιν εις απλούν κατά δίμημον ή κοινότητα, β)συγκεντρωτικήν εις τριπλούν κατάστασιν δι’ όλους τους δήμους και τας κοινότητας, γ)αποδεικτικόν καταβολής της εισφοράς 3% και δ)αποδεικτικον καταβολής του τέλους χαρτοσήμου. Εις την ατομικήν κατάστασιν αναγράφονται τα στοιχεία του εκδότου, ο δήμος ή η κοινότης, ως και η επαρχία και ο Νομός εις ον υπάγεται αύτη, τα στοιχεία του προσώπου δια λογαριασμόν του οποίου ενηργήθη η πώλησις, ο μην τον οποίον αφορά αύτη, ο αριθμός των εκδοθεισών κατά παραγωγόν εκκαθαρίσεων, το εις δραχμάς ποσόν όλων των εκκαθαρίσεων και το ποσόν της αναλογούσης εισφοράς 3%. Εις την συγκεντρωτικήν κατάστασιν αναγράφονται τα στοιχεία του εκδότου, ο μην τον οποίον αφορά αύτη, οι εις τας ατομικάς καταστάσεις αναγραφόμενοι δήμοι και κοινότητες κατ’ αλφαβητικήν σειράν, ο συνολικός αριθμός των εκκαθαρίσεων εκάστης ατομικής καταστάσεως, η αξία των προϊόντων εκάστου δήμου ή Κοινότητος, το συνολικόν ποσόν της αξίας των προϊόντων δι’ όλους του δήμους και τας κοινότητας και η επί ταύτης αναλογούσα εισφορά 3%. Γ΄.Εντός εκάστου μηνός οι υπόχρεοι εις έκδοσιν τιμολογίων χονδρικής πωλήσεως αγροτικών κλπ. προϊόντων, υπαγομένων εις την κατά τ’ ανωτέρω εισφοράν 3%, οφείλουσι δια τα εντός του αμέσως προηγουμένου μηνός εκδοθέντα υπ’ αυτών  τιμολόγια χονδρικής πωλήσεως να υποβάλλωσιν  εις τον Οικονομικόν Έφορον α)ατομικήν κατάστασιν εις απλούν κατ’ αγοραστήν, β)συγκεντρωτικήν  κάταστασιν εις τριπλούν δι’ όλους τους αγοραστάς, γ)αποδεικτικόν    καταβολής    της    εισφοράς    3% (Αντί της σελ. 1041(α) Σελ. 1041(β) 269–133 Είσπραξη πόρων Ο.Γ.Α. 39.Λ.ε.4 και δ)αποδεικτικόν καταβολής του τέλους χαρτοσήμου. Εις την ατομικήν κατάστασιν αναγράφονται τα στοιχεία του πωλητού και του αγοραστού, ο μην τον οποίον αφορά αύτη, ο αύξων αριθμός, η ημερομηνία εκδόσεως και το εις δραχμάς ποσόν εκάστου τιμολογίου και το ολικόν ποσόν της αξίας τούτων. Εις την συγκεντρωτικήν κατάστασιν αναγράφονται τα στοιχεία του πωλητού (ονοματεπώνυμον, χωρίον, πόλις, οδός και αριθμός, δήμος ή κοινότης, επαρχία και νομός), ο μην τον οποίον αφορά η κατάστασις αύτη, οι εις τας ατομικάς καταστάσεις αναγραφόμενοι αγορασταί κατ’ αλφαβητικήν σειράν, ο ολικός αριθμός των τιμολογίων εκάστης ατομικής καταστάσεως το εις δραχμάς ποσόν τούτων, ο συνολικός αριθμός των τιμολογίων όλων των ατομικών καταστάσεων, το ολικόν τίμημα των τιμολογίων και η αναλογούσα επ’ αυτού εισφορά 3%. Δ΄.Οι οπωρολαχανέμποροι δια τα εκδιδόμενα υπ’ αυτών από 1ης Ιαν. 1962 και εφεξής τριπλότυπα τιμολόγια αγοράς οπωρολαχανικών εκ των παραγωγών και τας εκδιδομένας υπ’ αυτών τριπλοτύπους εκκαθαρίσεις επί πωλήσεως τοιούτων προϊόντων δια λογαριασμόν των παραγωγών, υποβάλλουσιν εις τον Οικονομικόν Έφορον (εντός των μηνών Ιανουαρίου, Απριλίου, Ιουλίου και Οκτωβρίου,) αντί των υπό των άρθρ. 39 και 42 του Κ.Φ.Σ. προβλεπομένων ατομικών και συγκεντρωτικών καταστάσεων, τα εξής στοιχεία: 1)κατάστασιν εις τριπλούν εις την οποίαν αναγράφονται, προκειμένου μεν περί τιμολογίων α)τα στοιχεία του αγοραστού, β)το τρίμηνον το οποίον αφορά αύτη, γ)ο ολικός αριθμός των εκδοθέντων κατά το αμέσως προηγούμενον τρίμηνον τιμολογίων, δ)η ολική αξία των εκδοθέντων τιμολογίων και ε)η αναλογούσα επί της ολικής αξίας των εκδοθέντων τιμολογίων, εισφορά 3%, προκειμένου δε περί εκκαθαρίσεων α)τα στοιχεία του εκδότου, β)το τρίμηνον το οποίον αφορά αύτη, γ)ο ολικός αριθμός των κατά το αμέσως προηγούμενον τρίμηνον εκδοθεισών εκκαθαρίσεων, δ)το ολικόν ποσόν της προμηθείας ή της αμοιβής, ε)η καταβλητέα αξία εις τους παραγωγούς συγκεντρωτικώς, ς)η αναλογούσα επί της καταβλητέας αξίας εισφορά 3% και ζ)το τέλος χαρτοσήμου, 2)το έν αντίτυπον των κατά το αμέσως προηγούμενον τρίμηνον εκδοθέντων τιμολογίων και εκκαθαρίσεων ταξιθετημένων διακεκριμένως και κατ’ αύξοντα αριθμόν, 3)αποδεικτικόν καταβολής της εισφοράς 3% και 4)αποδεικτικόν καταβολής του τέλους χαρτοσήμου. Εις τα τιμολόγια αγοράς οπωρολαχανικών αναγράφονται ευκρινώς, επί ποινή απαραδέκτου τούτων: α)τα στοιχεία του εκδότου (προκειμένου περί των πόλεων Αθηνών, Πειραιώς και Θεσσαλονίκης θα αναγράφεται και η συνοικία όπου  Σελ. 1042(β) 269–134 η έδρα της επιχειρήσεώς του), β)τα στοιχεία του παραγωγού (ονοματεπώνυμο, χωρίον ή πόλις, οδός και αριθμός, δήμος ή κοινότης, επαρχία και νομός) και γ)το είδος, η ποιότης, η ποσότης, η τιμή και το αντίτιμον των αγοραζομένων προϊόντων η ημερομηνία της αγοράς και η αναλογούσα εισφορά 3%. Εις τας εκκαθαρίσεις αναγράφονται: α)τα στοιχεία του εκδότου και παραγωγού, ως ανωτέρω, β)η δοσοληπτική κίνησις του επιτηδευματίου μετά του παραγωγού, η αξία των πωληθέντων προϊόντων, αι εις βάρος του παραγωγού γενόμεναι δαπάναι, η προμήθεια ή η αμοιβή του εκδότου, γ)η αναλογούσα εισφορά 3% και δ)το καταβλητέον εις τον παραγωγόν ποσόν. Δια της υπ’ αριθ. Σ.2196 της 18/25 Φεβρ. 1965 αποφ. Υπ. Οικονομικών και Γεωργίας (ΦΕΚ Β΄ 141) ωρίσθη ότι οι οπωρολαχανέμποροι δια τα εκδοθέντα υπ’ αυτών από 1 Ιαν. 1965 και τα εφεξής εκδιδόμενα κατά τα ανωτέρω τιμολόγια αγοράς οπωρολαχανικών και εκκαθαρίσεως επί πωλήσεως τοιούτων δια λογαριασμόν των παραγωγών υποχρεούνται όπως εντός εκάστου μηνός υποβάλλωσιν εις τον Οικονομικόν Έφορον δια τα κατά τον αμέσως προηγούμενον μήνα εκδοθέντα τιμολόγια και εκκαθαρίσεις τα υπό της ανωτέρω περιπτ. Δ΄ προβλεπόμενα στοιχεία και αποδεικτικόν καταβολής της οφειλομένης εισφοράς του Νόμ. 4169/1961 και του χαρτοσήμου. 39.Λ.ε.4 Είσπραξη πόρων Ο.Γ.Α. Άρθρ.3.–1.Αρμόδιος δια την παραλαβήν των στοιχείων είναι ο υπό του άρθρ. 49 του Κ.Φ.Σ. οριζόμενος Οικονομικός Έφορος. 2.Τα παραλαμβανόμενα φορολογικά στοιχεία αποστέλλει ο Οικονομικός Έφορος εντός 15 ημερών από της λήξεως της προθεσμίας της υποβολής των, εις την Μηχανογραφικήν Υπηρεσίαν Φορολογίας, συμφώνως προς τας οδηγίας της υπ’ αριθ. 48/1953 εγκυκλίου διαταγής του Υπουργείου Οικονομικών. Αρθρ.4.–Αρμόδιος δια την είσπραξιν της εισφοράς 3% είναι ο Δ/ντής του Δημοσίου Ταμείου της έδρας του Οικονομικού Εφόρου του αρμοδίου δια την παραλαβήν των φορολογικών στοιχείων. Άρθρ.5.–1.Επί μη καταβολής ή ελλιπούς καταβολής της εισφοράς 3%, καταλογίζεται αύτη εις βάρος του υποχρέου υπό του αρμοδίου Οικονομικού Εφόρου δια πράξεώς του, καθ’ ης επιτρέπονται τα δια του Ν.Δ. 3323/1955 προβλεπόμενα ένδικα μέσα, εφαρμοζομένων και εν προκειμένω των οικείων περί τούτων διατάξεων του αυτού Ν.Δ/τος. 2.Εκτός του κατά την προηγουμένην παράγραφον καταλογισμού της εισφοράς 3%, επιβάλλονται εις βάρος των υποχρέων αι υπό του άρθρ. 21 του Νόμ. 4169/1961 προβλεπόμεναι κυρώσεις, κατά την εν τω Νόμω τούτω διαγραφομένην διαδικασίαν. Άρθρ.6.–1.Η κατά τα’ ανωτέρω εκ 3% εισφορά επί των πωλουμένων αγροτικών προϊόντων, αποτελεί έσοδον κατά τα 2/3 υπέρ του Ο.Γ.Α., και κατά το υπόλοιπον 1/3 υπέρ των Δήμων και Κοινοτήτων ως και της Αγροφυλακής. 2.Η εισφορά αύτη θα εισπράττεται βάσει σχετικού εκκαθαριστικού σημειώματος του αρμοδίου Οικονομικού Εφόρου παρά των αρμοδίων ως άνω Δημοσίων Ταμείων δι’ εκδόσεως τριπλοτύπου αποδείξεως εισπράξεως υπό αιτιολογίαν «εισφορά επί των πωλουμένων αγροτικών προϊόντων Νόμ. 4169/1961 «άνευ αναλύσεως του ποσού της εισφοράς επί της αποδείξεως εις επί μέρους κατά δικαιούχον ποσά. 3.Εις το τέλος εκάστου μηνός τα ως άνω εισπραχθέντα ποσά θα εισάγωνται εις τους οικείους λογαριασμούς δι’ εκδόσεως ιδίων γραμματίων, εισπράξεως, υπό την αυτήν ως άνω αιτιολογίαν και θα αποδίδωνται εντός του πρώτου πενθημέρου του επομένου της πραγματοποιήσεώς των μηνός, ως ακολούθως: α)Τα 6/9, αντιστοιχούντα εις την υπέρ του Ο.Γ.Α. εισφοράν, θα εισάγωνται εις τον λογαριασμόν «Τρεχούμενος λογαριασμός υπέρ Οργανισμού Γεωργικών Ασφαλίσεων» (αριθμός κώδικος 529) και θα αποδίδωνται, κατά τα κεκανονισμένα, δι’ εντολών μεταφοράς εις τον παρά τω Κεντρικώ Καταστήματι της Αγροτικής Τραπέζης της Ελλάδος λογαριασμόν του Οργανισμού Γεωργικών Ασφαλίσεων, υπό τον Τίτλον «Ο.Γ.Α.–Έσοδα εξ εισφοράς 2% επί των διακινουμένων αγροτικών προϊόντων» (αριθ. Κωδ. 2130). β)Τα 2/9, αντιστοιχούντα εις την υπέρ των Δήμων και Κοινοτήτων εισφοράν, θα εισάγωνται εις τον λογαριασμόν «Τρεχούμενος λογαριασμός Ταμείου Παρακαταθηκών και Δανείων εξ εσόδων Δήμων και Κοινοτήτων» (αριθμός Κώδικος 479) και θα αποδίδωνται, κατά τα κεκανονισμένα, τοις μετρητοίς, εις τα Γραφεία Παρακαταθηκών εις πίστωσιν του παρά τω Ταμείω Παρακαταθηκών και Δανείων δημιουργηθέντος δια της υπ’ αριθ. Λ. 10125/1961 αποφάσεως ημών λογαριασμού «Καταθέσεις όψεως–Φόρος υπέρ Δήμων και Κοινοτήτων Νόμ. 4169/1961 «προς διανομήν εις του Δήμους και Κοινότητας, συμφώνως προς τας διατάξεις της παρ. 3 του άρθρ. 22 του Νόμ. 4169/1961. γ)Το υπόλοιπον 1/9, αντιστοιχούν εις την υπέρ της αγροφυλακής εισφοράν, θα εισάγηται εις τον λογαριασμόν «Τρεχούμενος λογαριασμός Ταμείου παρακαταθηκών και Δανείων–λογαριασμός Αγροφυλακής» (αριθμός κώδικος 480) και θα αποδίδηται, κατά τα κεκανονισμένα, τοις μετρητοίς εις τα Γραφεία Παρακαταθηκών εις πίστωσιν του παρά τω Ταμείω Παρακαταθηκών και Δανείων λογαριασμού «Καταθέσεις όψεως–Αγροφυλακή». Η παρούσα δημοσιευθήτω δια της Εφημερίδος της Κυβερνήσεως.